SANParks Skuinsklip Coastal Camp Site is in die Namakwa Nasionale Park in die hartjie van die Karoo. Die park het baie uitgebrei en strek tans vanaf die bekende Skilpad-gedeelte naby Kamieskroon op die platorand weswaarts tot by die kus. Dis 'n landskap van kontraste met plante en diere wat by die geharde klimaat aangepas het. Plate veldblomme, 'n helder sterrehemel, kokerbome, enorme granietrotse en die yskoue Atlantiese Oseaan is maar enkele van die natuurwonders in dié geweste.
Skuinsklip het slegs 2 kampstaanplekke en is naby 2 pragtige strande langs 'n rotsagtige kus. 'n 4x4-voertuig word benodig om die kamp te bereik.
Skuinsklip is 'n eenvoudige kampterrein wat met die natuur saamsmelt. Gaste moet alle benodigdhede saambring aangesien daar slegs basiese geriewe is. Daar is 2 staanplekke, elk met windbeskutting en 'n braai-area. Die staanplekke het nie water, krag of ablusiegeriewe nie, slegs omgewingsvriendelike toilette. Daar is ook nie selfoonsein nie.
Gaste wat na SANParks Skuinsklip Coastal Camp Site gekyk het, het ook belangstelling getoon in die volgende lekke plekke:
Naby Die N7, Namakwa Nasionale Park, 8241, Noord-Kaap